Turkiya janubi-sharqidagi Shonliurf shahridagi avtostansiyada 17 yoshli yigit hujumi oqibatida 3 nafar politsiyachi halok bo‘lib, yana 3 nafari jarohatlandi. Anadolu agentligining shahar hokimiga asoslanib xabar qilishicha, bu terroristik akt bo‘lmagan. Qayd etilishicha, hujum qiluvchi ruhiy muammoga ega bo‘lgan. U bu vaqtda oilasi bilan sayohat qilayotgan bo‘lgan va otasining to‘pponchasini olib, hujum boshlagan. Aniqlik kiritilishicha, bu yigit politsiyachilar hujjatlarni tekshirish maqsadida yo‘lovchilardan avtobusni tark etish so‘ralganida o‘t ocha boshlagan. Otishma chiqqach, u otib o‘ldirilgan. Jarohatlangan 3 politsiyachi shifoxonaga yetkazilgan.